Venitul minim garantat - AJUTOR SOCIAL **Beneficiari**

* persoanele singure şi familiile care au domiciliul sau reşedinţa pe raza teritorială şi care au o situaţie economică precară.
* persoanele fără locuinţă beneficiază de ajutor social numai pe perioada în care se află în evidenţa serviciilor publice de asistenţă socială din cadrul unităţilor administrativ- teritoriale în care trăiesc.
* soţii despărţiţi în fapt, dacă ancheta socială atestă situaţia existentă şi justifică acordarea acestuia.
* familiile sau persoanele singure, cetăţeni ai altor state sau apatrizi, care au reşedinţa sau, după caz, domiciliul în România, în condiţiile legislaţiei române.
* persoanele fără domiciliu sau reşedinţă şi fără locuinţă, aflate în situaţie de nevoie, pe baza declaraţiei pe propria răspundere că nu au solicitat ajutorul social de la alte primării.

Nivelul lunar al venitului minim garantat este:

* 142 lei pentru persoana singură
* 255 lei pentru familiile formate din 2 persoane;
* 357 lei pentru familiile formate din 3 persoane;
* 442 lei pentru familiile formate din 4 persoane;
* 527 lei pentru familiile formate din 5 persoane;
* 564 lei pentru familiile formate din 6 persoane;
* 600 lei pentru familiile formate din 7 persoane;
* 637 lei pentru familiile formate din 8 persoane;
* 673 lei pentru familiile formate din 9 persoane;
* 710 lei pentru familiile formate din 10 persoane;
* câte 36,5 lei pentru fiecare altă persoană peste numărul de 5 persoane, care face parte din familie.

Cuantumul ajutorului social se stabileşte ca diferenţa între nivelurile prevăzute mai sus şi venitul net lunar al familiei sau al persoanei singure, realizat în luna anterioară depunerii cererii.

**Ce trebuie să faceţi**?

PASUL 1

• întocmiţi o cerere - declaraţie pe proprie răspundere (document tipizat) în care solicitaţi acordarea ajutorului social, la care anexaţi actele doveditoare cu privire la componența familiei și la venituri, documentul tipizat se vizează la taxe şi impozite pentru a dovedi că sunt sau nu proprietari,

**Acte necesare**

* cerere şi declaraţie pe propria răspundere semnată şi înaintată de către reprezentantul familiei
* acte de identitate ale titularului şi după caz, ale membrilor familiei (copie)
* certificat de căsătorie (copie)
* certificate medicale care atestă capacitatea de muncă (original) sau după caz, de încadrare în grad de handicap (copie)
* adeverinţa eliberată de Agenţia Județeană pentru Ocuparea Forţei de Muncă din care să reiasă că persoanele apte de muncă sunt în evidenţa acestei instituţii pentru încadrarea în muncă sau că nu au refuzat nejustificat un loc de muncă ori participarea la un program de pregătire profesională:
* adeverinţa eliberată de Administraţia Financiară din care să reiasă faptul că solicitantul sau membrii adulţi ai familiei nu obţin venituri din activităţi independente care depăşesc venitul minim garantat;
* adeverinţă (negaţie) eliberată de autorităţile administrative de la adresa de domiciliu din care să reiasă faptul ca solicitantul sau membrii adulţi ai familiei nu beneficiază de ajutor social de la acea instituţie (dacă este cazul).

Pentru documentele depuse in copie, se vor prezenta documentele originale

PASUL 2

* în termen de 15 zile lucrătoare de la data înregistrării cererii tipizate se va efectua ancheta socială în vederea evaluării situaţiei sociale si materiale a familiei;
* rezultatul evaluării situaţiei socio-economice a familiei vă va fi adus la cunoştinţă în termen de 30 de zile de la data depunerii cererii tip, prin comunicarea dispoziţiei primarului de stabilire sau respingere a dreptului.

PASUL 3

* stabilirea dreptului la ajutor social se face începând cu luna următoare celei în care s-au depus toate actele doveditoare cu privire la veniturile si numărul membrilor familiei. plata acestui drept se efectuează prin mandat poştal sau cont bancar.

**Obligaţiile beneficiarilor:**

* pentru persoanele apte de muncă, se efectuează acţiuni sau lucrări de interes local, iar numărul orelor de munca se calculează proporţional cu cuantumul ajutorului social de care beneficiază familia sau persoana singura, cu un tarif orar corespunzător salariului de baza minim brut pe ţara garantat în plata, raportat la durata medie lunară a timpului de munca.
* persoanele apte de muncă sunt obligate să se prezinte la Agenția Județeana Pentru Ocuparea Forțelor de Muncă pentru viza lunară a carnetul de șomaj.
* comunicarea în scris a modificărilor privind veniturile si numărul membrilor familiei în termen de 15 de zile de la data la care au intervenit acestea.

SUNTEŢI CONSIDERATĂ PERSOANĂ APTĂ DE MUNCĂ DACĂ:

* aveţi vârsta cuprinsă între 16 ani şi vârsta stabilită de lege pentru pensionare
* nu urmaţi o formă de învăţământ cursuri de zi, prevăzută de lege
* aveţi starea de sănătate si capacitatea fizică şi psihică care vă fac apt pentru prestarea unei munci.

**Nerespectarea obligațiilor beneficiarilor atrag:**

**suspendarea dosarului de ajutor social**

o neefectuarea orelor de munca aferente lunii anterioare;

Suspendarea dosarului de ajutor social se face prin dispoziţia scrisă a primarului, începând cu luna următoare celei în care s-au constatat motivele suspendării şi se comunică titularului prin dispoziţia primarului în termen de 15 zile de la data emiterii acesteia.

**încetarea dosarului de ajutor social**

o după suspendarea dosarului de ajutor social pe perioada de trei luni;

o veniturile persoanei singure/familie depăşesc cuantumul ajutorului social;

 o părăsirea domiciliului pe o perioadă mai mare de trei luni.

* Refuză nejustificat informațiile referitoare la întocmirea anchetei sociale

**Reluarea dosarului de ajutor social**

o efectuarea orelor de muncă în folosul comunităţii (aferente lunii anterioare reluării

dosarului de ajutor social),